Sex varamenn tóku sæti á Alþingi í dag eftir að jafnmargir þingmenn fóru í einangrun vegn covid-smits. Þingmennirnir nýju sögðust hafa haft aðrar áætlanir um jólin, en ætla að mæta galvaskir til að afgreiða fjárlög og fleira sem þarf að klára fyrir áramót.
Allur þingflokkur Viðreisnar er smitaður af kóróunuveirunni og því mikil breyting þar. Af þeim fimm þingmönnum sem tóku sæti á Alþingi í dag hefur aðeins einn, Jón Steindór Valdimarsson, setið á þingi áður. Oddný G, Harðardóttir þingmaður Samfylkingarinnar er einnig með covid og því tók Viktor Stefán Pálsson sæti hennar. Þingfundurinn í morgun var sérstakur því aðeins nýju þingmennirnir tóku þátt í honum og aðeins eitt mál var á dagskrá; undirritun þeirra á drengskaparheiti að stjórnarskránni. Óhætt er að segja að þingmennsku sexmenninganna hafi borið brátt að.
Þetta var svolítið sjokk svona fyrst en maður bara brettir upp ermarnar og leggur í hann, við erum tilbúin.
Þú hefur væntanlega verið með aðrar áætlanir á þessum tíma?
Heldur betur. Ég var á leiðinni í jólafrí en það verður ekkert jólafrí þetta árið.
Nei, nei ég ætlaði að vera heima.
Nú eru stór mál sem þarf að afgreiða á skömmum tíma, klár í slaginn?
Segir Elín Anna Gísladóttir sem kemur á þing fyrir Þorgerði Katrínu Gunnarsdóttur. Þórunn Wolfram Pétursdóttir kemur inn fyrir Guðbrand Einarsson. Hún segir þingmennskuna leggjast mjög vel í sig þótt hún hefði gjarnan vilja koma inn af öðrum ástæðum. Hún hefur ekki áhyggjur af reynsluleysi nýliðanna.
Það er allt nýtt fólk, sannarlega, en líka mjög gott fólk í góðu sambandi við aðalmennina, sem að eru eins og þú segir úti núna, en við vinnum saman sem ein heild.
Þú hefur væntanlega verið með önnur plön?
Já, reyndar eins og líklega flestir. Ég var búin að skipuleggja vinnuna mína þannig að nýta jólafrístíma, nota gamla sumarfríið síðan í sumar. En það er bara allt í lagi, það bara bíður.
Thomas Möller, sem kemur inn fyrir Sigmar Guðmundsson, segir að þótt þingmennskuna hafi borið brátt að hafi Viðreisnarfólk verið að undirbúa sig fyrir margs konar verkefni. Hann hefur ekki áhyggjur af því þeim sé hent beint í djúpu laugina.
Okkar verkefni er að veita þessari ríkisstjórn öflugt aðhald og veitir ekki af, sýnist mér.
Þú hefur væntanlega verið með aðrar áætlanir en að standa hér í dag?
Já, það var reyndar. En maður er fljótur að breyta um gír og ég hlakka mikið til næstu daga og lít á það sem mikinn heiður að fá að starfa hér innan þessara veggja í einhvern tíma.
Búinn að renna yfir það og skoða það og það er margt sem þarf að gera athugasemdir við.
Fyrir Hönnu Katrínu Friðriksson tekur sæti Daði Már Kristófersson. Hann segist tilbúinn og veiran hafi sýnt margoft að allir þurfi að vera tilbúnir til verka fyrirvaralaust. Hópurinn sé vel í stakk búinn að koma svona inn og beint í stór mál sem afgreiða þarf fljótt.
Sem betur fer þá er Viðreisn samheldinn flokkur, við höfum átt samtal um þessi mál öll, en það er alveg ljóst að við sitjum ekki auðum höndum, það verður lítið um jólabakstur þessi jólin.
Þú hefur væntanlega verið með aðrar áætlanir fyrir nokkrum dögum?
Já, ég ætlaði frekar að vera að baka en að lesa fjárlagafrumvarpið, en það er bara svona, svona er lífið.
Birgir Ármannson forseti Alþingis segir að þingmálum verði fækkað eins og unnt er. Nefndarfundir eru í dag, en næsti þingfundur er á morgun.